104. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ  ΚΑΙ ΥΓΕΙΑΣ ΠΡΟΝΟΙΑΣ Αριθ.Α2ε/5392 της 13/25 Ιαν. 1999 (ΦΕΚ Β΄ 28) Τροποποίηση της υπουργικής απόφασης Υ3Ε/4243/97 και εναρμόνιση της ελληνικής νομοθεσίας προς τις διατάξεις της οδηγίας 98/36 της Επιτροπής σχετικά με τις μεταποιημένες τροφές, με βάση τα δημητριακά και τις παιδικές τροφές για βρέφη και μικρά παιδιά. Έχοντας υπόψη: 1.Τις διατάξεις: α) του άρθρ. 1 παρ. 1, 2 και 3 του Νόμ. 1338/83 «Εφαρμογή δικαίου (Α/34) όπως τροποποιήθηκε από το άρθρ. 6 του Νόμ. 1440/1984 «Συμμετοχή της Ελλάδος στο κεφαλαίο, στα αποθεματικά και στις προβλέψεις της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (Α70) καθώς και του άρθρ. 65 του Νόμ. 1982/91 (Α101) β)Των άρθρ. 2 και 14 παρ. 4 του Νόμ. 1316/83 (ΦΕΚ 3/Α/83) «Ίδρυση, Οργάνωση και αρμοδιότητες του Εθνικού Οργανισμού Φαρμάκων (Ε.Ο.Φ.) της Εθνικής Φαρμακοβιομηχανίας (Κ.Φ.) τροποποίηση και συμπλήρωση της φαρμακευτικής νομοθεσίας και άλλες διατάξεις» όπως τροποποιήθηκαν και συμπληρώθηκαν από τις διατάξεις του Νόμ. 1965/91 (Φ.Ε.Κ.Α/146), καθώς και του Νόμ. 2519/97 (Α 165) «Ανάπτυξη και εκσυγχρονισμός του ΕΣΥ, Οργάνωση των Υγειονομικών υπηρεσιών, ρυθμίσεις για το φάρμακο και άλλες διατάξεις». 2.Την υπ’αριθμ. 0-166/5η/16-9-98 εισήγηση του Δ.Σ./Ε.Ο.Φ 3.Τις διατάξεις του άρθρ. 27 του Νόμ. 2081/1992 (Α 154) με το οποίο προσετέθη το άρθρ. 29 Α  στο Νόμ. 1558/1985 (Α 137) το οποίο αντικαταστάθηκε από το άρθρ. 1 παρ. 2α του Νόμ. 2469/97 (Α38) 4.Το γεγονός ότι δεν προκαλείται δαπάνη στον Κρατικό Προϋπολογισμό αποφασίζουμε: Σκοπός Άρθρ.1.-Οι διατάξεις της παρούσης απόφασης αποσκοπούν στην εναρμόνιση της Ελληνικής νομοθεσίας προς τις διατάξεις της οδηγίας 98/36/ΕΚ (Ε.Ε.167/12-6-98 «περί τροποποιήσεως της ΟΔ/96/5/ΕΚ για τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά» και τροποποίηση της υπ’αριθμ. Υ3Ε/4243/97 (ΦΕΚ 1041/Β/970 Κ.Υ.Α.) Άρθρ.2.-Τα παραρτήματα της υπ’ αριθμ. Υ3Ε/4243/97 Κ.Υ.Α., τροποποιούνται σύμφωνα με το συνημμένο στην παρούσα παράρτημα. Άρθρ.3.-Τρόφιμα, τα οποία υπάγονται στις διατάξεις της υπ’ αριθμ. Υ3Ε/4243/97 Κ.Υ.Α., επιτρέπεται να τεθούν στην αγορά από 1η Ιανουαρίου 1999 μόνο εφόσον είναι σύμφωνα με τις διατάξεις της παρούσης. Από 1η Ιανουαρίου 2000 απαγορεύεται γενικώς η εμπορία των τροφίμων αυτών εφόσον δεν είναι σύμφωνα με τις διατάξεις της παρούσης. ΠΑΡΑΡΤΗΜΑ Άρθρ.4.-Η παρούσα απόφαση συνοδεύεται από ένα παράρτημα το οποίο αποτελεί αναπόσπαστο μέρος της. (Ακολουθεί κείμενο) Άρθρ.5.-Η παρούσα ισχύει από την ημερομηνία δημοσιεύσεώς της.

[Source: greek_legal_code_raptarchis | Tokens: 2329]